Юьйцучу юкъараллан белхахочо (ша юьйцу йоI гучу ца яккхархьама шен цIе а хьулъяр дийхира цо) дийцина Кавказ.Реалии портале, полицига хаам бале хьалха, нохчийн диаспорехь социалан белхахой леха ша гIертарх. Цаьргахула кегийрхошка дехар дан йоллура ша боху цо, гIуллакх гена а ца долуьйтуш, дуьйцу сурт социалан машанера дIадаккхахьара аьлла. Амма цунах а гIуллакх ца хилира.